text: Ajuntament d'Alella - La IV Setmana del Vi DO Alella arriba a 21 municipis
  Publicat el 18 de setembre de 201318.09.2013
  Badalona, Mataró i Granollers s'afegeixen a aquest aparador del vi que aglutina més d'una setantena d'activitats que se celebra del 20 de setembre al 6 d'octubre
  La IV Setmana del Vi DO Alella estén el seu àmbit d'influència i arriba ja a 21 municipis. Tres ciutats importants com ara Mataró, Granollers i Badalona s'han sumat a la quarta edició d'una iniciativa enoturística que té la voluntat de donar a conèixer els vins de la Denominació d'Origen i el patrimoni cultural i gastronòmic del territori.
  Tot i que manté el nom amb la qual va néixer, l'extensió en el temps no serà d'una setmana sinó 17 dies al llarg dels quals s'han programat prop d'una setantena d'activitats. L'oferta és molt variada. Al programa es poden trobar tasts de vins i maridatges, sortides, visites a cellers, passejades en poni i en segway, xerrades, concerts, lectures literàries, cinefòrum, concurs de fotografies, activitats infantils, exposicions, tallers, propostes artístiques, entre d'altres esdeveniments, com ara la Festa de la Verema de Sant Fost de Campsentelles, la Vinalia Rustica del Parc Arqueològic Cella Vinaria-CAT o la Fira dels Rabassaires de 1900 de Martorelles.
  El contingut del programa de l'edició d'enguany ha estat presentat aquest dimecres, 18 de setembre, a la masia de Carrancà de Martorelles, per l'alcalde d'Alella i president del Consorci DO Alella, Andreu Francisco, acompanyat per l'alcalde de Martorelles, Romuald Velasco, i el regidor de Treball, Promoció Ocupacional, Comerç i Turisme de Martorelles, Ramón Galí. Andreu Francisco ha destacat l'àmplia i variada oferta d'un programa en el qual "tothom podrà trobar alguna activitat que encaixi per poder fer-la amb la parella, la família o els amics".
  La IV Setmana del Vi DO Alella arrenca el 20 de setembre a les 19h amb el tast de vins i la xerrada "El Terrer de la DO Alella" que oferirà Enric Gil, enòleg del celler Can Roda de Santa Maria de Martorelles a l'àmbit cultural del Corte Inglés del Portal de l'Àngel de Barcelona.
  Programa IV Setmana del Vi DO Alella
  Fitxer: Setmana_Vi_DOA_2013.pdf
  Cartell IV Setmana del Vi DO Alella
  Fitxer: Imatge_IV_Setmana_del_vi.pdf
  Programa d'activitats de la IV Setmana del Vi DO Alella
  Conte de Verema. Lectura del conte "El raïm inquiet", d'Elisenda Guiu.
  19h Àmbit cultural del Corte Inglés del Portal de l'Àngel (Barcelona)
  Xerrada. "El terrer de la DO Alella", a càrrec d'Enric Gil, enòleg del celler Can Roda. Tast de vins de la DO Alella.
  Menú maridatge amb vins de Marquès d'Alella (Cal fer reserva)
  9.30h Celler Bouquet d'Alella (Alella)
  Concert líric: Les millor àries belcantistes d'òpera, a càrrec de Beñat Eliarte (tenor) i Roger Alier (piano).